ส่วนที่ 1

ข้อมูลสรุป (Executive Summary)

บริษัท โพลีเพล็กซ์ (ประเทศไทย) จำกัด (มหาชน) (“PTL” หรือ “บริษัท”)
จดทะเบียนก่อตั้งบริษัทเมื่อวันที่ 26 มีนาคม 2545
ประกอบธุรกิจด้านการผลิตและจำหน่ายแผ่นฟิล์มโพลีเอสเตอร์ หรือแผ่นฟิล์ม PET (PET film)
ประเภทฟิล์มบาง (thin film)
โดยได้รับการส่งเสริมการลงทุนจากคณะกรรมการส่งเสริมการลงทุน (BoI)
ปัจจุบันบริษัทมีผู้ถือหุ้นรายใหญ่ ร้อยละ 70 คือ โพลีเพล็กซ์ คอร์ปอเรชั่น (Polyplex
Corporation Ltd.) (“PCL” ) โดยถือหุ้นทั้งทางตรงและทางอ้อมในบริษัท
และเป็นผู้ประกอบธุรกิจประเภทเดียวกันนี้ในประเทศอินเดีย มาเป็นเวลา 18 ปีแล้ว

แผ่นฟิล์ม PET เป็นแผ่นฟิล์มที่มีคุณภาพสูงที่ผลิตมาจากเม็ดพลาสติก PET (PET resin หรือ
เป็นที่รู้จักในอีกชื่อว่า PET chip) เป็นผลิตภัณฑ์ที่มีประโยชน์หลายอย่าง
และสามารถนำไปประยุกต์ใช้งานได้หลากหลายประเภท อาทิ ใช้สำหรับบรรจุภัณฑ์ (packaging)
อุตสาหกรรม (industrial) อุปกรณ์ไฟฟ้า (electrical) สื่อบันทึกข้อมูลแบบแม่เหล็ก
(magnetic media) และการพิมพ์ (imaging)

แผ่นฟิล์ม PET แบ่งออกได้เป็น 2 ประเภทใหญ่ๆ คือ แผ่นฟิล์มบาง (thin film)
(รวมสื่อบันทึกข้อมูลแบบแม่เหล็ก) และแผ่นฟิล์มหนา (thick film)
โดยบริษัทผลิตเฉพาะประเภทแผ่นฟิล์มบางเท่านั้น ซึ่งสามารถนำไปใช้ในอุตสาหกรรมประเภท
บรรจุภัณฑ์ อุตสาหกรรม และอุปกรณ์ไฟฟ้า

โรงงานของบริษัทตั้งอยู่ที่นิยมอุตสาหกรรมสยามอีสเทิร์นอินดัสเตรียลพาร์ค จังหวัดระยอง
มีสายการผลิตแผ่นฟิล์ม PET จำนวน 2 สายการผลิต โดยมีกำลังการผลิตสายละ 19,500 ตันต่อปี
รวมเป็นกำลังการผลิตทั้งหมด 39,000 ตันต่อปี และเมื่อเร็ว ๆ นี้ บริษัทได้รับสิทธิประโยชน์จาก
BoI สำหรับกำลังการผลิตทั้งสองสายการผลิตเพิ่มเป็น 48,000 ตันต่อปี
อีกทั้งบริษัทยังมีสายการผลิตสำหรับเม็ดพลาสติก PET โดยมีกำลังการผลิต 52,500 ตันต่อปี
และได้มีการส่งออกกำลังการผลิตส่วนเกินไปยังบริษัทในเครือในประเทศตุรกี นอกจากนี้
ในระหว่างปี 2548-49 บริษัทได้จัดตั้งสายการผลิตแผ่นฟิล์มเคลือบอลูมิเนียม (metallized PET)
ซึ่งเป็นโครงการการขยายธุรกิจผลิตภัณฑ์ต่อเนื่อง (Forward Integration)
เพื่อเป็นการเพิ่มประเภทผลิตภัณฑ์ของบริษัท ทั้งนี้ เมื่อพิจารณาถึงกำลังการผลิต
ตลอดจนการเพิ่มประสิทธิภาพด้านต้นทุนและประสิทธิภาพการผลิตล้วนเป็นปรเด็นสำคัญในการแข่งขัน
โดยบริษัทจะยังคงมุ่งเน้นที่จะผลิตผลิตภัณฑ์ที่สร้างมูลค่าเพิ่มแก่ธุรกิจ
และมีโครงการเพิ่มประเภทผลิตภัณฑ์อื่นๆ/โครงการอื่นๆรวมทั้งแผ่นฟิล์มเคลือบอัดขึ้นรูป
(extrusion coated film) และแผ่นฟิล์ม PET แบบหนา (thick PET film)

ในระหว่างปี 2548-49 Polyplex Europa Polyester Film Sanayi Ve Ticaret
Anonim Sirketi (PE)
ซึ่งเป็นบริษัทในเครือในประเทศตุรกีเริ่มการผลิตเชิงพาณิชย์จากสายการผลิตแผ่นฟิล์มบางโดยมีกำลังการผลิต
24,000
ตันต่อปีและจากการผลิตแผ่นฟิล์มเคลือบอลูมิเนียมในโครงการการขยายธุรกิจผลิตภัณฑ์ต่อเนื่องโดยมีกำลังการผลิต
5,000 ตันต่อปี PE เป็นบริษัทย่อยถือหุ้นเต็มจำนวน โดย Polyplex (Singapore) Pte
Ltd.(PSPL) เป็นกิจการเพื่อการลงทุน (holding company) ซึ่งบริษัทถือหุ้นเต็มจำนวน
นอกจากนี้ บริษัทยังได้ซื้อกิจการที่ดำเนินธุรกิจการจัดจำหน่ายในสหรัฐอเมริกา (Polyplex
(Americas) Inc. ตั้งแต่วันที่ 1 มกราคม 2549 เพื่อมุ่งเจาะตลาดในทวีปอเมริกาเหนือ

PTL เริ่มดำเนินการผลิตในเชิงพาณิชย์สำหรับสายการผลิตที่หนึ่งเมื่อเดือนเมษายน 2546
และสายการผลิตที่สองเริ่มเดินเครื่องจักรเมื่อเดือนพฤศจิกายน 2546
บริษัทมีรายได้จากการจำหน่ายสินค้าจำนวน 1,645.47 ล้านบาทในปี 2546/47 เพิ่มขึ้นเป็น
3,262.97 ล้านบาท ในปี 2547/48 และ 3,299.99 ล้านบาทในปี 2548-49
คิดเป็นอัตราการเพิ่มขึ้นร้อยละ 100.55 ในช่วง 2 ปี รายได้ประมาณร้อยละ 85 ของบริษัท
มาจากการส่งออกไปจำหน่ายยังต่างประเทศ ข้อมูลทางการเงินของบริษัทมีดังต่อไปนี้

+---------------------+---------+-----------+-----------+-----------+
|                     | หน่วย    | 2546-47   | 2547-48   | 2548-49   |
+---------------------+---------+-----------+-----------+-----------+
|                     |         | เม.ย. 46  | เม.ย. 47  | เม.ย. 48  |
|                     |         | – มี.ค. 47 | – มี.ค. 48 | – มี.ค. 49 |
+---------------------+---------+-----------+-----------+-----------+
| รายได้ทั้งหมด          | ล้านบาท  | 1,718     | 3,355     | 3427      |
+---------------------+---------+-----------+-----------+-----------+
| กำไรจากการดำเนินงาน  | ล้านบาท  | 321       | 655       | 463       |
+---------------------+---------+-----------+-----------+-----------+
| อัตร                 | ร้อยละ   | 19.52%    | 20.08%    | 14.02%    |
| ากำไรจากการดำเนินงาน |         |           |           |           |
+---------------------+---------+-----------+-----------+-----------+
| กำไรสุทธิ             | ล้านบาท  | 367       | 721       | 561       |
+---------------------+---------+-----------+-----------+-----------+
| อัตรากำไรสุทธิ         | ร้อยละ   | 21.37%    | 21.49%    | 16.48%    |
+---------------------+---------+-----------+-----------+-----------+
| กำไรต่อหุ้น            | ล้านบาท  | 35.94*    | 1.58**    | 0.70**    |
+---------------------+---------+-----------+-----------+-----------+
| อัต                  | ร้อยละ   | 23.20%    | 24.30%    | 11.98%    |
| ราผลตอบแทนจากสินทรัพย์ |         |           |           |           |
+---------------------+---------+-----------+-----------+-----------+
| อัตร                 | ร้อยละ   | 57.86%    | 34.67%    | 16.77%    |
| าผลตอบแทนต่อส่วนผู้ถือหุ้น |         |           |           |           |
+---------------------+---------+-----------+-----------+-----------+
| อัต                  | เท่า     | 1.31      | 0.17      | 0.61      |
| ราส่วนหนี้สินต่อส่วนผู้ถือหุ้น |         |           |           |           |
+---------------------+---------+-----------+-----------+-----------+

*มูลค่าหุ้นที่ตราไว้หุ้นละ 10 บาท

**มูลค่าหุ้นที่ตราไว้หุ้นละ 1 บาท จากจำนวนหุ้นถัวเฉลี่ยถ่วงน้ำหนัก (ปี 2547-48)

ในรอบปี 2548/49 บริษัทและบริษัทย่อยมีรายได้สูงขึ้นเล็กน้อยเป็น 3,427 ล้านบาท
และมีอัตรากำไรสุทธิเท่ากับร้อยละ 16.48 โดยมีกำไรต่อหุ้นเท่ากับ 0.70 บาท (มูลค่าที่ตราไว้ 1
บาทต่อหุ้น) มีอัตราผลตอบแทนจากสินทรัพย์ที่ลดลงเป็นร้อยละ 11.98
จากการที่มีการเพิ่มขึ้นมากของฐานสินทรัพย์จากกิจการในประเทศตุรกีที่เป็นบริษัทย่อยโดยถือหุ้นเต็มจำนวน
ซึ่งกิจการนี้เพิ่งเริ่มดำเนินงานในเชิงพาณิชย์ในช่วงไตรมาสสุดท้ายของปีบัญชี นอกจากนี้
จากการที่กำไรลดลงและมีการเพิ่มขึ้นของกำไรสะสม
อัตราผลตอบแทนต่อส่วนผู้ถือหุ้นได้ลดต่ำลงเป็นร้อยละ 16.77 ในช่วงปี 2548/49

ณ วันที่ 31 มีนาคม 2549 บริษัทและบริษัทย่อยมีสินทรัพย์รวมเท่ากับ 5,602 ล้านบาท
หนี้สินรวมเท่ากับ 2,119 ล้านบาท และส่วนของผู้ถือหุ้นเท่ากับ 3,483 ล้านบาท
มีทุนจดทะเบียนชำระแล้วเท่ากับ 800 ล้านบาท แบ่งออกเป็นหุ้นสามัญจำนวน 800 ล้านหุ้น
(มูลค่าที่ตราไว้หุ้นละ 1 บาท) เมื่อ 30 พฤศจิกายน ถึง 1 ธันวาคม 2547
บริษัทได้ดำเนินการเสนอขายหุ้นสามัญต่อประชาชน (IPO) จำนวน 240 ล้านหุ้น
มูลค่าหุ้นที่ตราไว้หุ้นละ 1 บาท ราคาเสนอขายหุ้นละ 6.90 บาท

ปัจจัยความเสี่ยงในการดำเนินธุรกิจของบริษัทขึ้นอยู่กับวงจรธรรมชาติของอุตสาหกรรมนี้ซึ่งมักจะเกิดภาวะสินค้าล้นตลาด
(oversupply) อันนำไปสู่ความไม่แน่นอนของอัตราการทำกำไร
อีกทั้งความเสี่ยงจากอัตราแลกเปลี่ยน เนื่องจากรายได้ส่วนใหญ่จะมาจากการส่งออก นอกจากนี้
ยังมีความเสี่ยงในเรื่องการแข่งขันจากผู้ผลิตในปัจจุบันและผู้ผลิตใหม่ ความผันผวนของราคาวัตถุดิบ
และอุปสรรคจากมาตรการกีดกันทางการค้าต่างๆ
ความเสี่ยงจากการขยายงานได้ลดลงมากแล้วเนื่องจากโครงการเกือบทั้งหมดยกเว้นโครงการผลิตเม็ดพลาสติกในประเทศตุรกีได้ดำเนินการลงทุนเสร็จสิ้นแล้ว
ปัจจุบันบริษัทมีการกำหนดนโยบายที่มีประสิทธิผลในการลดความเสี่ยงด้านการพึ่งพาบริษัทแม่และความเสี่ยงจากการซ้ำซ้อนของสินค้าและตลาดระหว่างกิจการในกลุ่ม
(รายละเอียดในส่วนที่ 2)

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจ)